PATVIRTINTA:

 Klaipėdos rajono savivaldybės tarybos

 2013 m. kovo 28 d. sprendimu Nr. T11-142

**GARGŽDŲ MIESTO GARBĖS PILIEČIO VARDO SUTEIKIMO NUOSTATAI**

**I. BENDROJI DALIS**

 1. Gargždų miesto garbės piliečio vardas (toliau - Garbės piliečio vardas) suteikiamas Lietuvos Respublikos ir kitų šalių piliečiams už ypatingus nuopelnus Klaipėdos rajonui, Lietuvos Respublikai, pasauliui.

          2. Garbės piliečio vardas gali būti suteikiamas ir asmeniui po mirties.

**II. VARDO SUTEIKIMO TVARKA**

         3. Garbės piliečio vardą suteikia Klaipėdos rajono savivaldybės taryba Kandidatų į Garbės piliečio vardą atrankos komisijos (toliau – Komisijos) teikimu.

          4. Komisiją ir jos pirmininkąiš 9 narių tvirtinaKlaipėdos rajono savivaldybės taryba jos kadencijos laikotarpiui.

          5. Komisija sudaroma iš Savivaldybės tarybos narių ir Savivaldybės administracijos valstybės tarnautojų bei darbuotojų.

          6. Komisijos kompetencija:

          6.1. Komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja daugiau kaip pusė Komisijos narių;

          6.2. Komisijos sprendimai priimami paprasta balsų dauguma, o balsams pasiskirsčius po lygiai, sprendimą lemia pirmininko balsas;

          6.3. Komisijos pirmininkas:

 6.3.1. sušaukia Komisijos posėdžius, jiems pirmininkauja bei pasirašo Komisijos posėdžių protokolus ir priimtus sprendimus;

          6.3.2. rengia Savivaldybės tarybos sprendimų projektus dėl Garbės piliečio vardo suteikimo.

          7. Teikti siūlymą dėl Garbės piliečio vardo suteikimo gali visuomeninės organizacijos, įvairios įstaigos ar įmonės bei pavieniai asmenys.

      8. Organizacijos ar asmenys, teikdami siūlymą dėl Garbės piliečio vardo suteikimo, Komisijai pateikia šiuos dokumentus: prašymą, kandidato gyvenimo aprašymą, darbų ir nuopelnų aprašymą.

        9. Rajono Savivaldybės taryba sprendimą dėl Garbės piliečio vardo suteikimo priima Savivaldybės tarybos veiklos reglamento nustatyta tvarka.

**III. ASMENS, KURIAM SUTEIKTAS GARBĖS PILIEČIO**

**VARDAS, APDOVANOJIMAS**

            10. Asmeniui, kuriam Savivaldybės tarybos sprendimu suteiktas Garbės piliečio vardas, įteikiamas specialus Garbės piliečio vardo ženklas (asmeninis autorinio darbo medalis), kuriame pavaizduotas Gargždų miesto herbas ir įrašas: „Gargždų miesto garbės pilietis“, nustatytos formos Garbės piliečio vardo liudijimas (priedas pridedamas). Suteikiant Garbės piliečio vardą mirusiam asmeniui, Garbės piliečio ženklas ir liudijimas įteikiami artimiausiems giminaičiams. Nesant artimųjų, regalijos perduodamos Gargždų krašto muziejui saugojimui ir eksponavimui, jeigu atsiranda artimųjų regalijos grąžinamos įstatymo nustatyta tvarka.

           11. Garbės piliečio vardo ženklai ir liudijimai įteikiami Klaipėdos rajono savivaldybės tarybos posėdžio arba iškilmingo renginio metu.

          12. Asmuo, kuriam suteiktas Garbės piliečio vardas, įrašomas Garbės knygoje, kuri saugoma Klaipėdos rajono savivaldybėje. Garbės piliečių portretai eksponuojami Garbės piliečių galerijoje.

**IV. BAIGIAMOSIOS NUOSTATOS**

            13. Garbės piliečio vardo suteikimo išlaidos numatomos Klaipėdos rajono savivaldybės biudžete.

|  |
| --- |
|  |

 Klaipėdos rajono savivaldybės tarybos

 2013 m. kovo 28 d. sprendimo Nr. T11-142

 priedas

**GARBĖS PILIEČIO VARDO**

**LIUDIJIMAS**

 Šiuo dokumentu liudijama, kad piliečiui (ei)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė , tėvo vardas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_\_\_\_ metais Klaipėdos rajono savivaldybės tarybos 20\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sprendimu Nr. \_\_\_\_\_\_\_\_\_\_\_\_\_\_\_\_\_\_ suteiktas Gargždų miesto garbės piliečio vardas.

Savivaldybės meras

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data, vieta)